Univerza v Ljubljani, Akademija za likovno umetnost in oblikovanje

Odprtje razstave AMPAK!
2025-02-13 19:00 - 20:00 (Europe/Ljubljana) | MGBS, Slovenska cesta 35, Ljubljana, 1000, Slovenia
Akademija za likovno umetnost in oblikovanje (UL ALUO) in Mala galerija Banke Slovenije (MGBS) vabita na odprtje razstave študentk in študentov smeri Slikarstvo UL ALUO z naslovom AMPAK!, ki bo v četrtek, 13. februarja 2025, ob 19.00, v MGBS, Slovenska cesta 35, Ljubljana.

Informativni dnevi ALUO 2025
2025-02-14 10:00 - 17:30, 2025-02-15 10:00 - 12:30

Javno preizkusno predavanje Ajde Mladenović
2025-02-19 08:00 - 15:30 | UL ALUO, Oddelek za restavratorstvo, Tobačna 5, Ljubljana, 1000, Slovenia
UL ALUO vabi na javno preizkusno predavanje pri prvi izvolitvi v naziv visokošolske učiteljice dr. Ajde Mladenović, akad. rest., univ. dipl. umet. zgod., z naslovom Estetska prezentacija srednjeveških stenskih poslikav, ki bo v sredo, 19. februarja 2025, ob 15.30, na UL ALUO, Tobačna 5, Oddelek za restavratorstvo, predavalnica K-08.

Rok za vpis v ALUO tečaje 2025
2025-02-20
https://www.aluo.uni-lj.si/izobrazevanja-in-tecaji/aluo-tecaji/

Predavanje Tadeja Vaukmana
2025-02-20 10:00 - 11:30 | EC, Mala predavalnica, Erjavčeva 23, Ljubljana, 1000, Slovenia
UL ALUO vabi na predavanje gostujočega umetnika Tadeja Vaukmana, ki bo v četrtek, 20. februarja 2025, ob 10.00, v Mali predavalnici na Erjavčevi 23. Izvedeno bo v sklopu delavnice knjige umetnice/-ka K-NJIGA P-ROSTOR O-BJEKT, ki je namenjena izključno študentkam in študentom UL ALUO, vendar bo predstavitev umetnika odprta za javnost.

Predstavitev projekta All Tomorrow’s Songs / velika stenska poslikava
2025-02-21 12:00 - 13:00 | EC, Velika predavalnica, Erjavčeva 23, Ljubljana, 1000, Slovenia
UL ALUO vabi na predstavitev konceptualnih izhodišč projekta All Tomorrow’s Songs, ki so ga za vse študentke in študente smeri Grafika in Slikarstva UL ALUO pripravili JAŠA in WE.ARE Inštitut, v sodelovanju s profesorji Oddelka za slikarstvo UL ALUO. V petek, 21. februarja 2025, ob 12.00, v Veliki predavalnici na Erjavčevi 23.

Taktike&praksa #16: delavnica na ALUO 1/3
2025-02-26 14:00 - 17:00 | UL ALUO, Video, animacija in novi mediji, Tobačna 5, Ljubljana, 1000, Slovenia
16. edicija Aksiomine serije Taktike&praksa: Si posodobitev programske opreme? bo v partnerstvu z UL ALUO potekala od februarja do junija 2025. Prva od treh delavnic v programu, Noura Tafeche: Internet je grozen kraj, jaz pa sem tukaj, da ga še poslabšam: Kawayoku popotovanje, se bo v prostorih smeri Video, animacija in novi mediji (UL ALUO, Tobačna 5) odvila 26. februarja 2025 med 14. in 17. uro.
Vstop prost, potrebna je prijava: https://pretix.eu/aksioma/ayasu

Odprtje razstave Baročni kipi v novi preobleki
2025-02-27 08:00 - 17:00 | Posavski muzej Brežice, Cesta prvih borcev 1, Brežice, Slovenia
UL ALUO in Posavski muzej Brežice (PMB) vabita na odprtje razstave konserviranih-restavriranih kipov iz zbirke PMB z naslovom Baročni kipi v novi preobleki, ki bo v četrtek, 27. februarja 2025, ob 17.00, v gradu Brežice, Cesta prvih borcev 1, Brežice.

Delavnica KC UL: Kako napisati dober CV?
2025-03-20 13:00 - 15:00 | DC, Predavalnica 113, Dolenjska cesta 83, Ljubljana, 1000, Slovenia
V četrtek, 20. marca 2025, Karierni centri Univerze v Ljubljani (KC UL) vabijo na delavnico KAKO NAPISATI DOBER CV?, posebej namenjeno študentkam in študentom UL ALUO. Odvila sem bo na UL ALUO, Dolenjska 83, v predavalnici 113, z začetkom ob 13.00.

Odprtje taktilne galerije z razstavo Umetnost onkraj vidnega
2025-03-21 17:00 - 18:00
Goriški muzej in Medobčinsko društvo slepih in slabovidnih Nova Gorica (MDSSNG), skupaj s partnerji, sodelujočimi umetniki iz Slovenije, Italije in Hrvaške, domačimi in tujimi strokovnimi inštitucijami, fakultetami in šolami ter podporniki, vabita na odprtje taktilne galerije z razstavo Umetnost onkraj vidnega, ki bo v sklopu uradnega programa Evropska prestolnica kulture 2025 Nova Gorica – Gorica potekalo v petek, 21. marca 2025, ob 17.00, v prostorih Mercator centra Nova Gorica (Industrijska c. 6, Kromberk).
Del razstave bo namenjen tudi javni predstavitvi rezultatov delavnice, ki je bila v okviru projekta Taktilna galerija izvedene na Akademiji za likovno umetnost in oblikovanje (UL ALUO). Na delavnici so študentke in študente smeri Unikatno oblikovanje UL ALUO izbrane grafike in reliefe avantgardista Avgusta Černigoja prenesli v taktilno obliko, primerno za slepe in slabovidne.

Okrogla miza: Umetnost in njen faktor vpliva
2025-03-25 08:00 - 12:00 | Rektorat Univerze v Ljubljani, Kongresni trg 12, Ljubljana, 1000, Slovenia
Univerza v Ljubljani ob odprtju razstave Avtorice v e-knjigi 100 študentskih grafičnih listov predstavnic Ljubljanske grafične šole: Tinca Stegovec, Adriana Maraž, Metka Krašovec in Zora Stančič – iz Umetniške zbirke UL ALUO organizira razpravo o vlogi univerze pri ohranjanju muzejske kulturne dediščine in razvoju sodobne umetnosti. Dogodek se bo odvil ob 12.00 v Balkonski dvorani Rektorata UL.

Odprtje razstave Študentske grafike predstavnic ljubljanske grafične šole: Tinca Stegovec, Adriana Maraž, Metka Krašovec in Zora Stančič
2025-03-25 15:30 - 16:30 | Rektorat Univerze v Ljubljani, Kongresni trg 12, Ljubljana, 1000, Slovenia
Akademija za likovno umetnost in oblikovanje (UL ALUO) vabi na odprtje razstave Avtorice v e-knjigi 100 študentskih grafičnih listov predstavnic ljubljanske grafične šole: Tinca Stegovec, Adriana Maraž, Metka Krašovec in Zora Stančič: iz Umetniške zbirke UL ALUO, ki bo v torek, 25. marca 2025, ob 15.30, v Galeriji UL na Rektoratu Univerze v Ljubljani (vhod z Vegove ulice 1).

Odprtje razstave ALUO v Knjigarni FF: Črka kot podoba
2025-03-26 15:00 - 16:00 | Knjigarna Filozofske fakultete, Aškerčeva 2, Ljubljana, 1000, Slovenia
Nadaljujemo s ciklom razstav Akademije za likovno umetnost in oblikovanje (UL ALUO) v Knjigarni Filozofske fakultete (UL FF). Na osmi razstavi z naslovom Črka kot podoba: Najbolje bereš tisto, kar bereš največ predstavljamo plakate dodiplomskih študentk in študentov 2. letnika Oddelka za oblikovanje vizualnih komunikacij UL ALUO, ki so nastali v zimskem semestru 2024/25 pri predmetu Tipografija II.
Odprtje se bo odvilo v sklopu Sejma akademske knjige Liber.ac, v sredo, 26. marca 2025, ob 15.00, v Knjigarni FF, Aškerčeva 2.

Jasmina Cibic: Artist Talk
2025-03-27 18:30 - 20:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) v sklopu interdisciplinarnega doktorskega študijskega programa Umetnost organizira javno predavanje priznane umetnice in filmske ustvarjalke Jasmine Cibic. Odvilo se bo ta četrtek, 27. marca 2025, ob 18.30, na UL ALUO, Erjavčeva 23, v Veliki predavalnici.

ALUO uho: Harald Theiss
2025-03-28 13:00 - 15:00 | UL ALUO, Video, animacija in novi mediji, Tobačna 5, Ljubljana, 1000, Slovenia
V petek, 28. marca 2025, vas vabimo na sedmi dogodek 11. sezone ALUO uho, predavanje Haralda Theissa, na Oddelku za restavratorstvo UL ALUO gostujočega konservatorja-restavratorja, z naslovom Konserviranje-restavriranje kiparskih del v muzeju Liebieghaus. Dobimo se ob 13.00, na UL ALUO, Tobačna 5, v predavalnici 3.

Alan Butler: Materialni izrazi digitalnega subjekta
2025-04-02 15:00 - 16:00 | EC, Velika predavalnica, Erjavčeva 23, Ljubljana, 1000, Slovenia
16. edicija Aksiomine serije Taktike&praksa: Si posodobitev programske opreme?, ki v partnerstvu z Akademijo za likovno umetnost in oblikovanje (UL ALUO) poteka od februarja do junija 2025, se osredotoča na sodobno raziskovalno umetnost, družbo in nove tehnologije ter preizprašuje, kako sistemi programske opreme upravljajo interakcijo, dojemanje in odločanje. Tudi letošnja edicija se odvija v treh programskih sklopih na različnih lokacijah v Ljubljani.
V sredo, 2. aprila, se bosta v okviru drugega sklopa tako predavanje (na Erjavčevi) kot delavnica (na Tobačni) odvila na UL ALUO.

Delavnica SEM V TVOJI IGRI – Prilaščanje igralnih prostorov z nadomeščanjem tekstur
2025-04-02 16:30 - 19:00 | UL ALUO, Video, animacija in novi mediji, Tobačna 5, Ljubljana, 1000, Slovenia

Grafika v praksi: projekcija tematskih videofilmov iz študentske produkcije UL ALUO + pogovor z avtorji
2025-04-02 18:00 - 20:00 | Kinodvorana UL AGRFT, Aškerčeva 5, Ljubljana, 1000, Slovenia
V sredo, 2. aprila 2025, ob 18.00 vas v sklopu spremljevalnih dogodkov razstave “Študentske grafike predstavnic ljubljanske grafične šole: Tinca Stegovec, Adriana Maraž, Metka Krašovec in Zora Stančič” vljudno vabimo v Kinodvorano Akademije za gledališče, radio, film in televizijo (UL AGRFT), Aškerčeva cesta 5, na dogodek:
Grafika v praksi: projekcija tematskih videofilmov iz študentske produkcije UL ALUO + pogovor z avtorji.
Predvajana filma:
– Eksperimentalna rekonstrukcija grafičnega postopka Adriane Maraž,
– Preventivna konservacija umetniških grafičnih listov.
Projekciji bo sledil pogovor z avtoricami in avtorji:
Gregor Kokalj, Admir Ganić, Tim Topić, Maruša Pajnič, Nika Mlakar, Eva Koren.
Moderatorka: Hana Čeferin.
Glasbeni del dogodka bo prispeval Studio za sodobno glasbo UL AG.

Odprtje razstave πr kvadrat 2025
2025-04-08 18:00 - 19:00 | Layerjeva hiša, Tomšičeva 32, Kranj, Slovenia
Akademija za likovno umetnost in oblikovanje (UL ALUO) skupaj z Layerjevo hišo vabi na πr kvadrat 2025, razstavo sodobne kinetične keramike, na kateri sodelujejo tudi študentke in študenti unikatnega oblikovanja na UL ALUO. Odprtje bo v torek, 8. aprila 2025, ob 18.00, v Layerjevi hiši in Stolpu Škrlovec, Tomšičeva 32, Kranj.

Podelitev nagrade in priznanj Riharda Jakopiča 2025
2025-04-10 19:00 - 20:00 | Moderna galerija, Cankarjeva 15, Ljubljana, 1000, Slovenia
Akademija za likovno umetnost in oblikovanje (UL ALUO) skupaj z Zvezo društev slovenskih likovnih umetnikov (ZDSLU), Moderno galerijo in s Slovenskim društvom likovnih kritikov (SDLK) vljudno vabi na slovesno podelitev nagrade in priznanj Riharda Jakopiča 2025, ki bo v četrtek, 10. aprila 2025, ob 19.00, v Avditoriju Moderne galerije, Cankarjeva 15, Ljubljana.

ALUO uho: Zdenka Badovinac
2025-04-11 13:00 - 15:00 | EC, Velika predavalnica, Erjavčeva 23, Ljubljana, 1000, Slovenia
V petek, 11. aprila 2025, vas vabimo na osmi dogodek 11. sezone ALUO uho, predavanje umetnostne zgodovinarke, kustosinje in avtorice Zdenke Badovinac z naslovom Osvobajanje glasov. Dobimo se ob 13.00, na UL ALUO, Erjavčeva 23, v veliki predavalnici.

ALUO uho: Formal Settings
2025-04-24 18:00 - 19:30 | EC, Velika predavalnica, Erjavčeva 23, Ljubljana, 1000, Slovenia
V četrtek, 24. aprila 2025, vas vabimo na deveti dogodek 11. sezone ALUO uho, predavanje Amande-Li Kollberg & Siri Lee Lindskrog iz nemško-danskega oblikovalskega studia Formal Settings z naslovom Setting form, forming settings. Dobimo se ob 18.00, na UL ALUO, Erjavčeva 23, v veliki predavalnici.

ALUO uho: Jerneja Kos
2025-04-25 13:00 - 14:30 | Tobačna, predavalnica 3, Tobačna 5, Ljubljana, 1000, Slovenia
V petek, 25. aprila 2025, vas vabimo na deseti dogodek 11. sezone ALUO uho, predavanje naše alumne, konservatorke-restavratorke Jerneje Kos z naslovom Od diplome do posegov v župnijski cerkvi Marijinega vnebovzetja v Šmarju pri Jelšah. Dobimo se ob 13.00, na UL ALUO, Tobačna 5, v predavalnici 3.

Predavanje Dr. Menglei v Centru Rog
2025-05-06 10:00 - 11:00 | Center Rog, Trubarjeva 72, Ljubljana, 1000, Slovenia
V torek, 6. maja 2025, ob 10.00, Akademija za likovno umetnost in oblikovanje (UL ALUO) vabi v učilnico Univerze v Ljubljani v Centru Rog, na predavanje kitajske oblikovalke keramike dr. Menglei, ki ga organizira Oddelek za industrijsko in unikatno oblikovanje UL ALUO, smer Unikatno oblikovanje / Steklo in keramika

Odprtje razstave TBD
2025-05-07 18:00 - 19:00 | Galerija Media Nox, Židovska ulica 12, Maribor, 2000, Slovenia
Akademija za likovno umetnost in oblikovanje (UL ALUO) skupaj z Galerijo Media Nox in Mladinskim kulturnim centrom Maribor (MKC Maribor) vabi na skupinsko razstavo študentk in študentov smeri Slikarstvo UL ALUO z naslovom TBD. Odprtje bo v sredo, 7. maja 2025, ob 18.00, pred galerijo Media Nox, Židovska ulica 12, Maribor.

Aleksandra Vajd: Pozornost, namera, inovativnost
2025-05-08 18:30 - 20:00 | EC, Velika predavalnica, Erjavčeva 23, Ljubljana, 1000, Slovenia
Akademija za likovno umetnost in oblikovanje (UL ALUO) v sklopu interdisciplinarnega doktorskega študijskega programa Umetnost organizira javno predavanje priznane umetnice in pedagoginje Aleksandre Vajd. Odvilo se bo ta četrtek, 8. maja 2025, ob 18.30, na UL ALUO, Erjavčeva 23, v veliki predavalnici.

ALUO uho: Kristina Krulić
2025-05-09 13:00 - 15:00 | Tobačna, predavalnica 3, Tobačna 5, Ljubljana, 1000, Slovenia
V petek, 9. maja 2025, vas vabimo na enajsti dogodek 11. sezone ALUO uho, predavanje Earthquakes and Wall Paintings – Restoration Challenges after 2020 Earthquakes in Croatia konservatorke-restavratorke Kristine Krulić, s Hrvaškega restavratorskega zavoda, ki je tudi naša doktorska študentka. Dobimo se ob 13.00, na UL ALUO, Tobačna 5, v predavalnici 3.

Taktike&praksa #16: Si posodobitev programske opreme? – SKLOP #3
2025-05-13 16:00 - 19:00 | Tobačna, predavalnica 3, Tobačna 5, Ljubljana, 1000, Slovenia
16. edicija Aksiomine serije Taktike&praksa: Si posodobitev programske opreme?, ki v partnerstvu z Akademijo za likovno umetnost in oblikovanje (UL ALUO) poteka od februarja do junija 2025, se osredotoča na sodobno raziskovalno umetnost, družbo in nove tehnologije ter preizprašuje, kako sistemi programske opreme upravljajo interakcijo, dojemanje in odločanje. Tudi letošnja edicija se odvija v treh programskih sklopih na različnih lokacijah v Ljubljani.

V torek, 13. maja, se bosta v okviru letošnjega tretjega in zadnjega sklopa na UL ALUO, Tobačni, odvila tako predavanje kot delavnica.
Udeležba na VSEH dogodkih je brezplačna, potrebna pa je prijava: https://pretix.eu/aksioma/ayasu

Celoten program Taktik&prakse #16
Dogodki bodo potekali v angleškem jeziku.

SKLOP #3

PREDAVANJE

13. MAJ 2025, 16.00–17.00
UL ALUO, Tobačna 5, predavalnica 3
Sophie Publig, Charlotte Reuß: Postajanje–dekle: O postčloveških subjektivitetah in algoritemskih epistemologijah

DELAVNICA

13. maj 2025, 17.00–19.00
UL ALUO, Tobačna 5, predavalnica 3
Sophie Publig, Charlotte Reuß: Izberi si svoj avatar – Girlblogging kot posthumanistična praksa

Odprtji dveh razstav ALUO v okviru Festivala hrane za možgane 2025
2025-05-13 17:00 - 18:00 | Rektorat Univerze v Ljubljani, Kongresni trg 12, Ljubljana, 1000, Slovenia
V torek, 13. maja 2025, bomo ob 17.00 v Galeriji UL otvorili razstavo Paul Nurse: Kaj je življenje?, na kateri se bodo z znanstvenimi in domišljijskimi ilustracijami predstavili študenti in študentke UL ALUO. Hkrati bo na plakatih pred Rektoratom UL postavljena na ogled tudi razstava Ilustriranje nevidnega: oblikovanje za vključujočo družbo – Morski organizmi za ljudi z okvaro vida, ki je nastala v okviru projekta UL ALUO in opozarja na pomen vključujoče vizualne komunikacije.
Razstavi potekata v okviru Festivala hrane za možgane, ki se letos posveča tematiki biodiverzitete, in sta tudi del aktivnosti ob praznovanju 80-letnice UL ALUO.
